ئەلیسا
ئەلیسا یان ئەلیسار زەکەریا خوری (لەدایکبووی ٢٧ی تشرینی یەکەمی ١٩٧٢) یەکێکە لە گۆرانیبێژە دیارەکانی لوبنان و لە جیھانی عەرەبی ناوی ھەیە. ئەلیسا یەکێکە لەو گۆرانیبێژە عەرەبییانەی کە بەرھەمەکانی پڕفرۆشترینبوونە و لەساڵانی ٢٠٠٥، ٢٠٠٦، ٢٠٠٩، وە ٢٠١٠ لەنێو گۆرانیبێژانی مێینەی عەرەب ئەلبوومەکانی پڕفرۆشترین بووە. تا ئێستا ئەلبوومەکانی زیاتر لە ٣٠ میلیۆن دانەیان لێفرۆشراوە لەگشت جیھان. ئەلیسا بەیەکێک لە دەوڵەمەندترین ھونەرمەندەکانی لوبنانیش دادەنرێت کە سامانەکەی بەزیاتر لە ٤١ میلیۆن دۆلار خەملێنراوە. لەبەرنامەی میوزیکی و تەلەفزیۆنی (The X Factor) لەلیژنەی دادوەریدا بەشدارە. تا ساڵی ٢٠١٧ ئەلیسا ٤٣ میلیۆن شوێنکەوتووی ھەبووە لەتۆڕە کۆمەڵایەتییەکان. لە ساڵی ٢٠١٨ وەک لیژنە لەبەرنامەی میوزیکی خۆشترین دەنگ (The Voice Ahla Sawt) ڤێرژنی عەرەبی ذە ڤۆیز بەردەوامە.

ژیانی سەرەتایی 
ئەلیسا لە باوکێکی لوبنانی و دایکێکی سووری لەدایکبووە. سێ برای ھەیە (غەسان، کامیل و جیھاد) لەگەڵ دوو خووشک (نۆرما و ڕیتا). سەرەتای ژیانی لەگەڵ خزمەکانی لەدۆڵی بەقاع لە لوبنان بەسەربردووە. ئەلیسا زانستە سیاسییەکانی تەواوکردووە لە زانکۆی لوبنان. وێڕای ئەوەی بەشی سیاسەتی خوێندووە بەڵام خۆی حەزی بەسیاسەت نەکردووە و کارکردنی لەبواری میوزیکدا ھەڵبژاردووە.

سەرچاوەکان 

لەدایکبووانی ١٩٧٢
زیندووان
گۆرانیبێژانی عەرەب
ھونەرمەندانی لوبنانی
براوەکانی خەڵاتی مۆسیقای جیھانی